《金缕曲 其二 甲申客路闻鹃》
宋代·刘将孙

雨萧萧、春寒欲暮。杜鹃声转□□。东风与汝何恩怨，强管人间去住。

行且去。漫憔悴十年，愁得身成树。青青故宇。看浩荡灵修，徘徊落日，不乐复何故。

曾听处。少日京华行路。青灯梦断无语。风林飒飒鸡声乱，摇落壮心如土。

今又古。任啼到天明，清血流红雨。人生几许。且赢得刘郎，看花眼惯，懒复赋前度。

作者简介：刘将孙（1257—？）字尚友，庐陵（今江西吉安）人，刘辰翁之子。尝为延平教官、临江书院山长。事迹见《新元史。刘辰翁传》。有《养吾斋集》四十卷，久佚。《四库总目提要》云：“将孙以文名于宋末，濡染家学，颇习父风，故当时有小须之目。”《彊村丛书》辑有《养吾斋诗馀》一卷。